b'\n_START_ARTICLE_\nNade\xc5\xbeda Allilujeva\n_START_PARAGRAPH_\nNade\xc5\xbeda Sergejevna Allilujeva (ven. \xd0\x9d\xd0\xb0\xd0\xb4\xd0\xb5\xd0\xb6\xd0\xb4\xd0\xb0 \xd0\xa1\xd0\xb5\xd1\x80\xd0\xb3\xd0\xb5\xd0\xb5\xd0\xb2\xd0\xbd\xd0\xb0 \xd0\x90\xd0\xbb\xd0\xbb\xd0\xb8\xd0\xbb\xd1\x83\xd0\xb5\xd0\xb2\xd0\xb0; 22. syyskuuta (J: 9. syyskuuta) 1901 Baku \xe2\x80\x93 9. marraskuuta 1932 Moskova) oli Neuvostoliiton diktaattorin Josif Stalinin toinen vaimo ja Svetlana Allilujevan \xc3\xa4iti. Stalin ja Nade\xc5\xbeda Allilujeva meniv\xc3\xa4t naimisiin vuonna 1919, kun Stalin oli 41-vuotias ja Nade\xc5\xbeda Allilujeva oli 18-vuotias. He olivat tunteneet jo vuodesta 1908, kun D\xc5\xbeuga\xc5\xa1vili-Stalin piileskeli tuttunsa ja puolueyst\xc3\xa4v\xc3\xa4ns\xc3\xa4 Sergei Allilujevin luona._NEWLINE_Nade\xc5\xbeda Allilujeva l\xc3\xb6ydettiin kuolleena huoneestaan itsemurhan tehneen\xc3\xa4. Edellisen\xc3\xa4 iltana h\xc3\xa4n oli riidellyt kiivaasti Stalinin kanssa juhlavastaanotolla. Joidenkin teorioiden mukaan h\xc3\xa4n ei tehnyt itsemurhaa vaan Stalin olisi murhauttanut h\xc3\xa4net._NEWLINE_Nade\xc5\xbeda Allilujevan ja Stalinin tyt\xc3\xa4r Svetlana Allilujeva loikkasi Yhdysvaltoihin vuonna 1967.'